hotchpotch/miracl-hf-unified huggingface dataset:
मर्तापुरा नदी
मर्तापुरा नदी (इण्डोनेशियाई: Sungai Martapura, अंग्रेज़ी: Martapura River) दक्षिणपूर्वी एशिया के बोर्नियो द्वीप पर इण्डोनेशिया के दक्षिण कालिमंतान प्रान्त में स्थित एक नदी है। यह बरितो नदी की मुख्य उपनदी है और बंजरमासीन शहर के पास इसका उस नदी में विलय हो जाता है, जिसके बाद बरितो नदी जावा सागर में बह जाती है।
मार्क कॉसग्रोव
मार्क कॉसग्रोव
हीरो (2008 फ़िल्म)
हीरो भारतीय तेलुगू फिल्म है, जिसका निर्देशन जीवी सुधाकर नायडू ने किया है। इस फिल्म में मुख्य किरदार में नितिन, भावना, रम्या कृष्णन, कोटा श्रीनिवास राव, ब्रहमानन्दम, नागेन्द्र बाबू आदि हैं। इस फिल्म का निर्माण मनयम रमेश ने किया है और इसके संगीत का निर्माण मणि शर्मा ने किया। यह फिल्म 24 अक्टूबर 2008 को सिनेमाघरों में प्रदर्शित हुई।
नागेन्द्र नायडू (नगेन्द्र बाबू) एक बहुत ही शक्तिशाली पुलिस अफसर रहता है, जो अपने बेटे राधाकृष्ण (नितिन) को भी एक अच्छा पुलिस अधिकारी बनते हुए देखना चाहता है। उसका यह हमेशा एक सपना रहता है कि उसका बेटा गुंडे बदमाशों को पकड़े और सरकार उसे पुरस्कार दे। लेकिन उसकी पत्नी सरला (कोवाई सरला) अपने बेटे को अभिनेता बनते देखना चाहती है। नागेन्द्र अपनी पत्नी को बोलता है कि पुलिस में भर्ती होने के लिए जो अभ्यास करना पड़ता है वह उसे फिल्म अभिनेता बनने में मदद करेगा। इसके बाद सरला उसे पुलिस अकादमी भेजने के लिये राजी हो जाती है। राधाकृष्ण को वहाँ पर कृष्णवाणी (भावना) मिलती है, जिससे उसे प्यार हो जाता है।
काउंटी क्रिकेट ग्राउंड,नॉर्थम्प्टन
काउंटी क्रिकेट ग्राउंड,नॉर्थम्प्टन
हीरो (2012 फ़िल्म)
हीरो भारतीय मलयालम फिल्म है, जिसका निर्माण दीपन ने किया है। इसमें मुख्य किरदार में पृथ्वीराज सुकुमारन, यामी गौतम और श्रीकांत हैं। इस फिल्म का निर्माण विजय कुमार ने किया है। इस फिल्म को सिनेमाघरों में 25 मई 2012 को प्रदर्शित किया गया था।
धर्मराजन एक बहुत प्रसिद्ध करतब सिखाने वाले शिक्षक रहते हैं। जिनके कई विद्यार्थी भी रहते हैं। उन्हें अपनी बेटी की शादी के लिए कुछ पैसों की आवश्यकता होती है। वह अपने पुराने विद्यार्थी आदित्यन (अनूप मेनन) से मिलते हैं, जो काफी अच्छा निर्देशक होता है। वह अपने पुराने विद्यार्थों के पास भी जाता है, लेकिन कोई उसकी सहायता नहीं करता है। इसके बाद जब वह टार्जन के पास जाता है तो वह सहायता करने के लिए मान जाता है। वहीं टार्जन की मुलाक़ात गौरी (यामी गौतम) से होती है। बाद में दोनों एक दूसरे को प्यार करने लगते हैं।
नॉर्थम्प्टन
नॉर्थम्प्टन
स्थायी अवस्था सिद्धान्त
ब्रह्माण्डिकी (cosmology) के सन्दर्भ में, स्थायी अवस्था सिद्धान्त (Steady State theory) ब्रह्माण्ड के उद्भव का एक सिद्धान्त है। यह सिद्धान्त बिग बैंग सिद्धान्त का वैकल्पिक सिद्धान्त है।  ब्रह्मांड विज्ञान में, स्थिर-अवस्था मॉडल ब्रह्मांड के विकास के बिग बैंग सिद्धांत का एक विकल्प है। स्थिर-अवस्था मॉडल में, विस्तार ब्रह्मांड में पदार्थ का घनत्व पदार्थ के एक सतत निर्माण के कारण अपरिवर्तित रहता है, इस प्रकार सही ब्रह्मांड विज्ञान सिद्धांत का पालन करता है, एक सिद्धांत जो कहता है कि अवलोकन योग्य ब्रह्मांड व्यावहारिक रूप से किसी भी समय और किसी भी समय समान है जगह।
डेविड रिप्ले
डेविड रिप्ले (जन्म 13 सितंबर 1966, लीड्स, यॉर्कशायर) एक इंग्लैंड के पूर्व क्रिकेटर जो 1984-2001 से काउंटी क्रिकेट में नॉर्थहेम्पटनशायर के लिए खेला जाता है।
एलेक्स वेकेली
एलेक्स वेकेली
विजय कुमार पटौदी
विजय कुमार पटौदी (12 मार्च, 1945 – 21 दिसम्बर, 1976) भारतीय गणितज्ञ थे जिन्होने अवकल ज्यामिति एवं संस्थितिविज्ञान (टोपोलोजी) के क्षेत्र में मूलभूत योगदान किया। वे टाटा मूलभूत अनुसंधान संस्थान, मुम्बई में प्राध्यापक थे। एलिप्टिक ऑपरएटरों के लिये इण्डेक्स प्रमेय (Index Theorem) की सिद्धि के लिये ऊष्मा समीकरण की विधि का प्रयोग करने वाले वे प्रथम गणितज्ञ थे।
रोरी क्लेनवेल्ट
रोरी क्लेनवेल्ट
हजारा जिला
हजारा एक पाकिस्तान के पेशावर खंड का एक जिला है '
इसका प्राचीन नाम उरासा था।
न्यू रोड
न्यू रोड, वॉर्सेस्टर, इंग्लैंड, तुरंत उत्तर पश्चिम में 1896 के बाद से वॉस्टरशायर काउंटी क्रिकेट क्लब के घर के क्रिकेट ग्राउंड में किया गया है (एक रोड) न्यू रोड कहा जाता है, A44 का हिस्सा है, इसलिए नाम है।
हीरो (2015 जापानी फ़िल्म)
हीरो जापानी हास्य-नाट्य फिल्म है, जिसका निर्देशन मसायुकी सुज़ुकी ने किया है। यह एक जापानी धारावाहिक पर आधारित है, जिसका शीर्षक भी इसी नाम पर है। यह फिल्म सिनेमाघरों में 18 जुलाई 2015 को प्रदर्शित हुई।
एक आम सी घटना होती है, जिसमें कोई गाड़ी चालक किसी को टक्कर मार के भाग जाता है। लेकिन कहानी तब मोड़ लेती है जब वकील कोहेइ कुरयु को पता चलता है कि गवाह ही आरोपी है।
डी के रायचौधुरी
द्विजेन्द्र कुमार रायचौधुरी (जन्म : 1, 1933) ओहियो स्टेट विश्वविद्यालय के प्रतिष्‍ठित आचार्य (professor emeritus) हैं। श्री रायचौधुरी एवं उनके शिष्य आर एम विल्सन ने मिलकर १९६८ में किर्कमैन स्कूली छात्रा समस्या (Kirkman's schoolgirl problem) का हल प्रस्तुत किया था।
डी के रायचौधुरी ने कोलकाता विश्वविद्यालय से १९५६ में गणित में एम एस-सी किया तथा उत्तरी कैरोलिना विश्वविद्यालय से १९५९ में सांयोगिकी (कम्बिनेटोरिक्स) पर पी-एक्ष डी किया।
हीरो (2007 फ़िल्म)
हीरो जापानी फिल्म है, जो एक 2001 में बने समान नाम के जापानी धारावाहिक पर आधारित है। इसके सभी कलाकार इसी धारावाहिक से ही लिए गए हैं। इसी फिल्म का दूसरा भाग इसी नाम से 2015 में प्रदर्शित हुआ था। यह फिल्म 8 सितम्बर 2007 को सिनेमाघरों में प्रदर्शित हुआ।
यह कहानी कुरयु कोहेइ के इश्गकी द्वीप में जाने के 6 वर्षों के बाद शुरू होती है। कुरयु वापस टोक्यो जिले में जाता है और अपने पुराने दोस्तों के साथ मिलता है। कुरयु एक गाड़ी द्वारा टक्कर मार कर भागने वाले एक प्रकरण का हिस्सा बनता है। उसे एक शक्तिशाली वकील कोशिरो का सामना करना पड़ता है। कुरयु इसके बाद केवल सबूत कि तलाश में लगा रहता है। जिसमें वह कई बहुत दूरी वाले यात्रा भी करता है।
सचित्र सेनानायके
सचित्र सेनानायके (जन्म : ९ फरवरी, १९८५) श्रीलंका के व्यावसायिक क्रिकेट खिलाड़ी हैं।
कॉलिन मुनरो
कॉलिन मुनरो न्यूज़ीलैंड क्रिकेट टीम के एक क्रिकेट खिलाड़ी है।
हीरो (2002 फ़िल्म)
हीरो एक चीनी फिल्म है, जिसका निर्माण "ज़्हेंग यीमौ" ने किया है। इसमें मुख्य किरदार में जेट ली हैं। यह कहानी "जिंग के" नामक कहानी पर आधारित है जो वर्ष -227 में "किन" का राजा बनना चाहता है। इसका सिनेमाघरों में प्रदर्शन 24 अक्टूबर 2002 को हुआ था। यह उस समय का सबसे अधिक महंगे फिल्मों में से एक था। इसके अलावा यह चीनी फिल्मों के इतिहास में सबसे अधिक कमाने वाले फिल्मों में भी शुमार हुआ है। इस फिल्म का अमेरिकी बाजार में वितरण का अधिकार मिरामैक्स ने ले लिया था, लेकिन वहाँ इस फिल्म के प्रदर्शन में लगभग 2 वर्ष की देरी हुई। बाद में 27 अगस्त 2004 को यह अमेरिकी सिनेमाघरों में प्रदर्शित हुआ।
पुराने चीन में एक अनाम व्यक्ति किन नामक स्थान में जाता है। जहाँ वह किन के राजा से मिलना चाहता है। उसके बहुत से दुश्मन होते हैं, जिस कारण उसे अपनी सुरक्षा बहुत बढ़ानी पड़ती है।दिसम्बर 2002 में जब होंग कोंग में यह फिल्म प्रदर्शित हुई तक इसके पहले सप्ताह में इसे $1,54,71,348 होंग कोंग डॉलर (₹13,24,40,063.34 रुपये) का लाभ हुआ था। इसके कुल $2,66,48,345 होंग कोंग डॉलर (₹22,81,19,004.21 रुपये) का लाभ हुआ।
सईद अजमल
सईद अजमल एक पाकिस्तानी क्रिकेट कोच और पूर्व क्रिकेटर हैं, जिन्होंने खेल के सभी रूपों को खेला है। अजमल दाएं हाथ के ऑफ स्पिन गेंदबाज हैं जो दाएं हाथ से बल्लेबाजी करते हैं। अपने युग की दुनिया के सर्वश्रेष्ठ स्पिनरों में से एक के रूप में माने जाते है। अजमल को दुनिया में सर्वश्रेष्ठ एकदिवसीय और टी 20 आई गेंदबाज का दर्जा मिल है और 2011 और 2014 के बीच कई बार टेस्ट में दूसरा स्थान हासिल किया। पाकिस्ताने स्टार स्पिनर सईद अजमल ने गेंदबाजी एक्शन में बदलाव करने के दो साल बाद सोमवार को क्रिकेट के सभी प्रारूपों से संन्यास लेने का एलान किया है
सईद अजमल ने 18 साल की उम्र में 1995 में पदार्पण के बाद से फैसलाबाद के लिए खेले, 2005 के एबीएन-एएमआरओ ट्वेंटी -20 कप में अजमल ने फैसलाबाद टीम का प्रतिनिधित्व किया, उनकी टीम ने फाइनल जीता जिसमें वह मैन ऑफ द मैच थे। मार्च 2006 में जब फैसलाबाद ने एबीएन-एएमआरओ पैट्रन कप का फाइनल जीता, जिसमें अजमल को टूर्नामेंट का सर्वश्रेष्ठ गेंदबाज घोषित किया गया और उन्हें 25,000 रुपये का पुरस्कार दिया गया। उन्होंने खान अनुसंधान प्रयोगशालाओं का भी प्रतिनिधित्व किया, जो 2008/09 क्वैड-ए-आज़म ट्रॉफी के फाइनल में उपविजेता थे; हालाँकि उनकी टीम इस मैच में फाइनल हार गया, लेकिन अजमल ने 5/105 और 2/55 अंक लिए और इस प्रक्रिया में 250 प्रथम श्रेणी के विकेट लिए।
औद्योगिक डिज़ाइन
ओद्योगिक डिज़ाइन (industrial design) डिज़ाइन की एक शाखा है जिसमें बड़े पैमाने पर वृहद उत्पादन (mass production) की ओद्योगिक प्रक्रिया द्वारा किसी उत्पादन को निर्मित करने के लिये उसकी रूप-रेखा बनाई जाती है। यह केवल एक बार बनाई जाने वाली किसी चीज़ से बहुत भिन्न है क्योंकि इसमें कभी-कभी लाखों की संख्या में वही वस्तु निर्मित करना और फिर उसे ग्राहकों को बेच पाना ध्येय होता है इसलिये उसमें सामग्री की खपत, उसका निर्माण करने का ख़र्च, उसमें ग्राहकों को आकर्षित कर पाने की सम्भावना, इत्यादि बहुत महत्वपूर्ण पहलू होते हैं।
पर्यावरणीय डिज़ाइन
पर्यावरणीय डिज़ाइन (Environmental design) किसी वस्तु, इमारत का निर्माण करने से पूर्व या किसी योजना को चलाने से पूर्व आसपास के पर्यावरण को परख कर, उसके तथ्यों को डिज़ाइन में सम्मिलित करने की प्रक्रिया को कहते हैं। इसमें ध्येय होता है कि पर्यावरण को हानि न पहुँचे और निर्मित चीज़ अपने पर्यावरण में अप्राकृतिक न लगे।
स्वामी विवेकानंद विश्वविद्यालय
स्वामी विवेकानंद विश्वविद्यालय से तात्पर्य:-
सैंट पैट्रिक दिवस
सैंट पैट्रिक दिवस (Irish: Lá Fhéile Pádraig, "पैट्रिक के पर्व का दिन") सैंट पैट्रिक की पुण्यतिथि 17 मार्च को मनाया जाने वाला एक सांस्कृतिक और धार्मिक त्योहार है।  सैंट पैट्रिक दिवस के दिन आयरलैंड, उत्तरी आयरलैंड, कनाडा के न्यूफ़ौंडलैंड और लेब्राडोर प्रदेश तथा ब्रिटिश टेरीटोरी मोन्त्सेर्राट में सामूहिक अवकाश घोषित किया जाता है। यह त्योहार दुनियाभर में फैले आयरिश मूल के लोगों द्वारा भी मनाया जाता है।  हाल के कुछ वर्षों में आयरिश लोगों के भद्दे स्टीरियोटाइप को फैलाने के लिए इस त्योहार को मनाने के ढंग की आलोचना की गयी है।
पैट्रिक पाँचवी सदी के रोमन-ब्रिटिश ईसाई मिशनरी और आयरिश बिशप थे। उनके बारे में जो भी ज्ञात है, वह मुख्यतः "डिक्लेरेशन "से आता है, जिसके बारे में कहा जाता है की वह पैट्रिक द्वारा ही लिखी गयी थी।  ऐसा माना जाता है की पैट्रिक पागन आयरिश लोगों के ईसाई धर्म में धर्मांतरण के लिए आयरलैंड वापस गए। डिक्लेरेशन के अनुसार पैट्रिक ने उत्तरी आयरलैंड में अनेक वशोण तक यही कार्य किया और हजारों लोगों क ईसाई धर्म में प्रवेश कराया।  पारंपरिक मान्यताओं के हिसाब से पैट्रिक की मृत्यु 17 मार्च को हुई और उनके शव को डाउनपैट्रिक में दफनाया गया। मृत्युपरांत पैट्रिक के जीवन से जुड़ी अनेक दंतकथाओं ने जन्म लिया और उन्हें आयरलैंड का सर्वोपरि संत माना जाने लगा।
सैंट पैट्रिक दिवस के उत्सव पर उत्तरी अमेरिका में रहने वाले आयरिश मूल के लोगों ने ख़ासी छाप छोड़ी है। 20वीं सदी तक यह त्योहार प्रवासियों के बीच में आयरलैंड से भी अधिक धूम-धाम से मनाया जाता था।
इस दिन को मनाने के लिए अक्सर पारंपरिक आयरिश संगीत के साथ परेड का आयोजन किया जाता है मदिरापान भी इस दिन का एक अनिवार्य भाग माना जाता है।
वहाब रियाज़
वहाब रियाज़ (अंग्रेजी : Wahab Riaz) (उर्दू :وہاب ریاض‎ ) जिनका जन्म पाकिस्तान के लाहौर शहर में २८ जून १९८५ में हुआ था। ये राष्ट्रीय टीम पाकिस्तान क्रिकेट टीम के लिए खेलते हैं। इन्होंने अपना पहला टेस्ट क्रिकेट मैच इंग्लैंड क्रिकेट टीम के विरुद्ध २०१० में खेला था। जबकि पहला एक दिवसीय अंतरराष्ट्रीय मैच ज़िम्बाब्वे सामने २००८ में खेला था।
एडिनबर्ग में परिवहन
एडिनबर्ग, परिवहन का एक अत्यंत महत्वपूर्ण केंद्र है, और कई मायनों में यहाँ की परिवहन व्यवस्था पूर्व-मध्य स्काॅटलैंड के परिवहन का मुख्याधार भी है। इसकी बहुसाधनीय परिवहन व्यवस्था एडिनबर्ग नगर एवं उसके उपनगरों व अन्य सेट इलाकों को बाकी के स्काॅटलैंड, यूके व विश्व के अन्य स्थानों से जोड़ता है। स्काॅटिश संसद के अधिकारक्षेत्र में है, जिसके पास, इसपर कानूनन नियंत्रण, अधिकार, एवं शहर में संबंधित वित्तीय व इन्फ़्रास्ट्रक्चर संबंधित योजना बनाने की भी पूरी क्षमता है। परिवहन संबंधित सारा प्रभार "सिटी ऑफ़ एडिनबर्ग काउंसिल" की कार्यपालन इकाई पर है, जो इसकी विकास व ठीक से संचालन के लिये ज़िम्मेदार है। यह परिवहन संबंधित विस्त्रित प्रदाताओं को एक छत्रपति में संयोजित करती है। एडिनबर्ग की परिवहन व्यवस्था आम तौर पर अतिरिक्त व सक्षम है, परंतु कठिनाइयाँ, जैसे: ट्रैफ़िक संकुलन, महत्वपूर्ण परिवहन योजनाओं की आपूर्ति में देरी, प्रचलित चिंतन का विषय हैं। हाल में आई समस्याओं में चोरी एवं सड़क दुर्धटनाओं में आई बढ़ोतरी हैं।
एडिनबर्ग हवाई अड्डा, स्काटलैंड का सबसे बड़ा और व्यस्त हवाई अड्डा एवं स्काॅटलैंड की राजधानी का प्रमुख प्रवेशद्वार है। यह प्रतिवर्ष करीब 1 करोड़ यात्रियों की आवाजाही संभालता है। 2015 में यह आँकड़ा 11 मिलियन (1.1करोड़) हो गया था। इस बढ़ते हुए यात्रियों की संख्या के मद्देनज़र हवाई आड्डा चालक कंपनी(बीबए लिमिटेड) ने हवाई अड्डे के विस्तार की योजना बनाई थी।
एडिनबर्ग में यातायात प्रमुखतः बसों द्वारा की जाता है। लोथियन बस सेवाएँ, एडिनबर्ग की सर्वाधिक बस सेवाएँ, शहर के केंद्र से बाहरी इलाक़ों तक, संचालित करते हैं, जिनमें ज़यादा तर रूट प्रिंसेस स्ट्रीट से हो कर गुज़रती हैं। इसकी आलावा अन्य बस सेवाएँ, जैसे: स्टेजकोच, स्काॅटिश सिटीवाॅक, नैशनल एक्सप्रेस कोचेज़ और फ़र्स्ट स्काॅटलैंड ईस्ट, सेन्ट ऐन्ड्र्यूज़ स्क्वायर के आगे स्थिति एडिनबर्ग बस स्टेशन से हवाई आड्डे तक अपनी सेवाएँ संचालित करती हैं। एडिनबर्ग नगर निगम परिवहन विभाग के उत्तराधिकारी होने के नाते लोथियन बस, शहर की सारी टूरिस्ट बस सेवाएँ और निईट बस सेवाएँ भी संचालित करती है। वर्ष 2010 में लोथियन बस सेवाओं ने 10.9 करोड़ यात्री दर्ज किया।
एडिनबर्ग वेवर्ली रेलवे स्टेशन, स्काॅटलैंड का दूसरा सबसे बड़ा रेलवे स्टेशन है। अप्रैल 2010 और मार्च 2011 के बीच यात्रियों के प्रवेश और निष्कासन के आँकड़ओं के आधारपर यह लंदन के बाहर पाँचवाँ सबसे व्यस्त स्टेशन है, एवं प्लेटफार्मों की संख्या के आधारपर यह यूके का दूसरा सबसे बड़ा स्टेशन है। यहाँ से लंडन जानेवाली कई ट्रेनें रवना होती हैं, जो ऐबेलियो स्काॅटरेल द्वारा संचालित की जाती हैं। इसके अलावा एडिनबर्ग पार्क रेलवे स्टेशन और हेऽमार्क रेलवे स्टेशन भी शहर में स्थित हैं। एडिनबर्ग क्राॅसरेल इन दोनो स्टेशनों को जोडती है। इसके अलावा यह ब्रन्स्टेन रेलवे स्टेशन और न्यक्रेग्हाॅल जैसे उपनगरीय स्टेशनों को भी जोड़ती है। इनके अलावा भी शहर के अन्य उपनगरों को जोड़नेवाली अन्य और यात्री लाइनें हैं।
31 मई 2014 से एडिनबर्ग ट्राम चालनयोग्य हो गईं। जिसके कारण 16 नवंबर 1956 में बंद होने के पश्चात ट्राम सेवाएँ पुनःआरंभ हुईं। इस योजना को 2007 में सांसदीय स्वीकृति प्राप्त होगई थी, और प्रथम चरण पर निर्माण 2008 में शुरू किया गया था।
द गेम (मानसिक खेल)
द गेम एक मानसिक खेल है जिसमें खेलने वाले का उद्देश्य 'द गेम' के बारे में सोचने से बचना होता है। 'द गेम' के ध्यान में आने का मतलब है हार, जिसका तुरंत एलान किया जाना चाहिए। द गेम के ज़्यादातर संस्करणों को जीतना नामुमकिन है।
'द गेम'खेलने के तीन नियम माने जाते हैं:-
1. दुनिया के सभी लोग 'द गेम' खेल रहे हैं। (कभी-कभी: "कोई भी अपनी मर्ज़ी से 'द गेम' न खेलने का निश्चय नहीं कर सकता")
2. 'द गेम' के बारे में सोचने से व्यक्ति हार जाता है।
3. हर हार का ऐलान किया जाना चाहिए। यह ऐलान या तो मौखिक हो सकता है या फिर किसी अन्य तरीके से: जैसे फेसबुक, ट्विटर द्वारा।
ज़्यादातर रणनीतियाँ इसी लक्ष्य को मन में रखकर बनाई जाती हैं की ज्यादा से ज्यादा लोगों को 'द गेम' के बारे में पता चले जिससे की वे सब भी 'द गेम' हार जाएँ। अक्सर ऐसा करने के लिए लोग ज़ोर से 'द गेम' चिल्लाते है, या फिर किसी सार्वजनिक जगह पर 'द गेम' लिख आते हैं।
हीरो (1984 फ़िल्म)
हीरो भारतीय तेलुगू फिल्म है, जिसका निर्देशन विजय बापिनीडु ने किया है। यह फिल्म सिनेमाघरों में 23 अप्रैल 1984 में प्रदर्शित हुई थी।
कृष्णा जो एक पुरातत्त्ववेत्ता है, एक गाँव में आता है। कनकराजू का मित्र बन जाता है। इसी दौरान राधिका को कृष्णा से प्यार हो जाता है। वह उसे शादी के लिए मजबूर करते रहती है। कृष्णा को पता चलता है कि कनकराजू ने ही विक्रम को मारा था, जो एक छुपे हुए खजाने कि तलाश कर रहा था।
मादूरा द्वीप
मादूरा इण्डोनेशिया का एक द्वीप है। यह जावा द्वीप से पूर्वोत्तर में स्थित है और बृहत्तर सुन्दा द्वीपसमूह का हिस्सा है। प्रशासनिक रूप से यह पूर्व जावा प्रान्त का भाग है।
डेयरडेविल (धारावाहिक)
डेयरडेविल एक अमेरिकी धारावाहिक है, जिसे नेटफ्लिक्स के लिए ड्रिव गोडर्ड ने बनाया है। यह किरदार मार्वेल के कॉमिक्स पर आधारित है।
सुन्दा लोग
सुन्दा (सुन्दा: Urang Sunda, उरंग सुन्डा) इण्डोनेशिया के जावा द्वीप के पश्चिमी भाग में बसने वाला एक समुदाय है। यह संख्या में ४ करोड़ के पास हैं और इण्डोनेशिया के सबसे बड़े समुदायों में से एक हैं। इनकी अपनी अलग सुन्दा भाषा है। यह अधिकतर इस्लाम के अनुयायी हैं हालांकि इनमें अपने पूर्वजों के हिन्दू-बौद्ध धर्म के बहुत से तत्व भी मिलते हैं।
"सुन्दा" नाम संस्कृत से उत्पन्न हुआ है। "सु-" संस्कृत में "अच्छा" का अर्थ रखता है (जैसे सुवर्ण, सुन्दर, सुन्दरी आदि)। सुन्द, भगवान विष्णु का एक नाम माना गया है। सुन्द का अर्थ प्रकाश, उज्ज्वल, पवित्र, स्वच्छ और श्वेत है।
सुन्दा विवितान
सुन्दा विवितान (सुन्दा: ᮞᮥᮔ᮪ᮓ ᮝᮤᮝᮤᮒᮔ᮪, Sunda Wiwitan) इण्डोनेशिया के जावा द्वीप के सुन्दा लोगों का प्राचीन व पारम्परिक धर्म है। इसमें पूर्वजों के लिये आस्था और सर्वात्मवाद के गहरे तत्व हैं और बहुत सी हिन्दू धर्म व बौद्ध धर्म की अवधारणाएँ भी हैं। सुन्दा विवितान के धार्मिक ग्रन्थ का नाम "संघयांग सिक्साकांडा इंग कारेसिआन" (Sanghyang siksakanda ng karesian) है जो व्यक्ति को अच्छा मानव (ऋषि, सुन्दा भाषा में रेसी) बनने की शिक्षा (सुन्दा में सिक्सा) देता है।
ज्वालामुखीय द्वीप
ज्वालामुखीय द्वीप (volcanic island) ऐसा द्वीप होता है जो किसी ज्वालामुखी के फटने से निकले हुए पत्थर व चट्टानों से उभरकर पानी की सतह से ऊपर निकल आए। ऐसे द्वीपों की ऊँचाई अक्सर अवसादन (सेडिमेन्टेशन) या मूँगे (कोरल) द्वारा बने द्वीपों से अधिक होती है, इसलिये इन्हें कभी-कभी ऊँचे द्वीप (high islands) भी कहा जाता है। इन द्वीपों को बनाने वाले ज्वालामुखी अक्सर द्वीप पर देखे जा सकते हैं हालांकि कभी-कभी वे मृत होते हैं या वायु-जल के प्रभाव से घिसे और वनस्पतियों से ढके जा चुके होते हैं।
एडिनबर्ग की अर्थव्यवस्था
एडिनबर्ग, स्काॅटलैंड की राजधानी, उसके दूसरा सबसे बड़ा नगर एवं यहाँ की अर्थव्यवस्था का बतौर "बिजलीघर" है। बलकी, यह पूरे युनाइटेड किंग्डम की अर्थव्यवस्था का एक बेहद महत्वपूर्ण अंश है। एडिनबर्ग हमेशा से ही ब्रिटेन के सबसे समृद्ध क्षेत्रों में शुमार रहा है, एवं यहाँ की अर्थव्यवस्था, लंडन के बाहर, सबसे मज़बूत अर्थव्यवस्था है।  साथ ही पेशेवरों की संख्या के मामले में भी एडिनबर्ग सबसे आगे है, यहाँ की 45% आबादी के पास डिग्री-स्तर या पेशेवर-स्तर की योग्यता है। "सेंटर फ़ाॅर इंटरनेशनल काॅम्पेटिटिवनेस"(अंतरराष्ट्रीय प्रतिस्पर्धी केंद्र) के आँकड़ों के अनुसार यह आर्थिक तोमर पर सबसे प्रतिस्पर्धी शहर भी है। 2012-13 के फ़ाइनैन्शियल टाइम्स एफ़डीआई मैगज़ीन पुरस्कारों में इसे यूरोप का "भविष्य में प्रत्यक्ष विदेशी निवेश हेतु सर्वोत्तम बड़ा शहर" एवं "सर्वोत्तम बड़ा शहर, प्रत्यक्ष विदेशी निवेश की रणनीति हेतु" के नामों से नवाज़ा गया था।
अर्थिक रूप से एडिनबर्ग, स्काॅटलैंड एवं पूरे युनाइटेड किंग्डम के लिये अत्यंत महत्वपूर्ण शहर है। यूके में, लंडन के बाद, सबसे बड़ी व आर्थिक तौर पर सबसे मज़बूत शहर है। लंडन के बाद यह यूनाइटेड किंगडम का दूसरा सबसे ज़यादा यात्रा किया गया शहर है। बैंकिंग, पिछले करीब 300 वर्षों से ही, एडिनबर्ग का मुख्याधार रहा है, जब से 1695 में बैंक ऑफ़ स्काॅटलैंड की स्थापना, स्काॅटिश संसद के अधिनियम द्वारा। आज, यहाँ का मजबूत वित्तीय क्षेत्र, इसकी विशेष रूप से मजबूत बीमा सेवाओं और निवेश के क्षेत्र के साथ, स्काॅटिश विडोऽ और स्टैंडर्ड लिईफ़ जैसी एडिनबर्ग-आधारित कंपनियों पर टिकी है। यही कारण है कि एडिनबर्ग लंदन के बाद ब्रिटेन का दूसरा सबसे बड़ा वित्तीय केंद्र है, एवं इक्विटी संपत्ति के मामले में, यूरोप का चौथा सबसे बड़ा वत्तीय केंद्र है। राॅयल बैंक ऑफ़ स्काॅटलैंड ने शहर के पश्चिम में गाॅगरबऱ्न में आपना नया वैश्विक मुख्यालय खोला है, तथा, बैंक ऑफ़ स्काॅटलैंड, सेन्स्बरीज़ बैंक, टेस्को बैंक, टीएसबी बैंक और वर्जिन मनी जैसी वैश्विक वित्तीय कंपनियों के मुख्यालय भी यहीं स्थतीनुसार हैं।
ऐतिहासिक शहर होने के कारण, पर्यटन यहाँ की अर्थव्यवस्था का एक महत्वपूर्ण तत्व है। विश्व धरोहर स्थल होने के कारण, यहाँ अनेक पर्यटक सालभर आते रहते हैं। प्रमुख पर्यटन स्थलों में एडिनबर्ग कासल, हाॅलीरूड पैलस, एवं ओल्ड टाउन और न्यू टाउन के विश्व धरोहर स्थल शामिल हैं। यह, यहाँ की स्थानीय अर्थव्यवस्था के लिए अतिरिक्त £100 मिलियन(£10 करोड़) से अधिक अर्थ उत्पन्न करता है। स्कॉटलैंड की सरकार और कानूनी प्रणाली का केंद्र होने के कारण, सार्वजनिक क्षेत्र(पब्लिक सेक्टर), एडिनबर्ग की अर्थव्यवस्था में एक केंद्रीय भूमिका निभाता है। स्कॉटिश सरकार के कई विभागों के कार्यालय शहर में हीं स्थित हैं। अन्य प्रमुख नियोक्ताओं में, एनएचएस स्कॉटलैंड और स्थानीय सरकारी प्रशासन शामिल हैं।नीचे दी गई तालिका, कर्मचारियों की कुल संख्या के संबंध में शहर के शीर्ष नियोक्ताओं को सूचीबद्ध करता है:
यह तालिका विभिन्न औद्योगिक क्षेत्रों में कार्यबद्ध लोगों की संख्या को दर्द करती है:
सिडली पर्वत
सिडली पर्वत अंटार्कटिका महाद्वीप का सबसे ऊँचा ज्वालामुखी है। यह ४,२८५ मीटर लम्बा पहाड़ है और लगभग पूरी तरह हिम से ढका हुआ है। भौगोलिक रूप से यह पश्चिमी अंटार्कटिका की मारी बर्ड धरती में स्थित एग्ज़ीक्यूटिव कमेटी पर्वतमाला (Executive Committee Range) में आता है। इस पर्वतमाला में पाँच ज्वालामुखीय शिखर हैं जिनमें यह सबसे ऊँचा है।
केन्द्रीय शैक्षिक प्रौद्योगिकी संस्थान
केन्द्रीय शैक्षिक प्रौद्योगिकी संस्थान (Central Institute of Educational Technology (acronym CIET)) जनसंचार तकनीकों का उपयोग कर विद्यालयी स्तर पर शिक्षा की गुणवत्ता को उन्नत बनाने के उद्देश्य से निर्मित एक स्वायत्त संस्थान है। यह राष्ट्रीय शैक्षिक अनुसंधान और प्रशिक्षण परिषद के अन्तर्गत कार्य करता है।
टैप एवं डाई
टैप (Taps) तथा डाई (ठप्पा, रूपदा / dies) वे औजार हैं जो चूड़ी (थ्रेड) काटने के काम आते हैं। इनमें से अनेक काटने वाले औजार (cutting tools) हैं जबकि अन्य रूप प्रदान करने वाले (forming) औजार।
रेती
रेती ( File ) एक ऐसा औजार है जो कि किसी भी Workpiece से अतिरिक्त मटेरियल हटाने के काम आता है. किसी भी Workpiece से मटेरियल हटाने के लिए उसके ऊपर रेती को घिसाया जाता है. और अतिरिक्त मटेरियल को Workpiece से हटाया जाता है.रेती फिटर का एक मुख्य औजार होता है. लकड़ी का काम करने वाले और धातु का काम करने वाले और इससे संबंधित कोई भी दूसरा काम करने वाले व्यक्ति इसका इस्तेमाल करते हैं. अगर आप Iti से डिप्लोमा कर रहे हैं तो आप को रेती के बारे में जानकारी होना बहुत ही जरूरी है. और अगर आप फिटर ट्रेड से अपनी ITI कर रहे हैं तो आपको इससे संबंधित ज्यादा से ज्यादा जानकारी पढ़ने चाहिए. इस पोस्ट में हम आपको रेती से संबंधित पूरी जानकारी देने वाले हैं. रेती क्या है इसका इस्तेमाल कहां होता है और रेती कितने प्रकार की होती है यह सब जानकारी नीचे विस्तारपूर्वक बताएं गई है.
रेती के भाग रेती दिखने में आपको एक साधारण औजार लगती है लेकिन इसके कई भाग होते हैं. रेती हाई कार्बन स्टील से बनी होती हैं. और इसे Hardened तथा Tempered किया जाता है ताकि यह और मजबूत बन सके. लेकिन इसका Tang भाग कठोर नहीं किया जाता इसे हैंडल डालने के लिए नरम छोड़ दिया जाता है.
Handle : हैंडल का इस्तेमाल रेती को पकड़ने के लिए किया जाता है और प्लास्टिक या लकड़ी का बना होता है Ferrule: हैंडल को फटने से बचाने के लिए उसके आगे एक धातु का छल्ला लगा दिया जाता है. जिसे फैरुल कहते हैं Tang : यह रेती का वह भाग है जिस पर हैंडल को चढ़ाया जाता है. यह पूरी रेती का नर्म भाग होता है . Shoulder : यह रेती का वह भाग होता है जो की टैंग और बॉडी को आपस में जोड़ता है . Heel : यह रेती का वह भाग है जन्हा पर दांते नहीं कटे होते . Face : यह रेती का मुख्य भाग है जन्हा दांते होते है Tip Or Point : यह रेती का अंतिम सिरा होता है जो की ज्यादातर टेपर होता है . रेती कितने प्रकार की होती है रेती क्या इस्तेमाल लकड़ी का काम करने वाले और धातु का काम करने वाले व्यक्ति करते हैं. लेकिन हर एक धातु को अलग अलग तरीके से घिसाया जाता है और उसे किसी वस्तु का रुप दिया जाता है. इसीलिए रेती कई प्रकार की बनाई जाती है ताकि हर एक वस्तु को आसानी से बनाया जा सके. रेती आकार के अनुसार, लंबाई के अनुसार, कट के अनुसार और ग्रेड के अनुसार बनाया जाता है लेकिन इनके आगे भी रेती कई प्रकार की होती है.
File के निम्न मुख्य भाग संक्षिप्त रूप से
1. Handle 2. Tang 3. Ferrale 4. Shoulder 5. Heel 6. Edge 7. Side 8. Tip or Point
राइजिंग पुणे सुपरजायंट
राइजिंग पुणे सुपरजायंट्स (अंग्रेजी : Rising Pune Supergiants) जिसका संक्षिप्त रूप (आरपीएस) एक क्रिकेट टीम है जो महाराष्ट्र ,पुणे की ओर से इंडियन प्रीमियर लीग में दो सालों के लिए इंडियन प्रीमियर लीग में खेलेगी। इसकी जगह पहले चेन्नई सुपर किंग्स थी लेकिन स्पॉट फिक्सिंग के कारण दो सालो के लिए प्रतिबंधित कर दिया गया है। आरपीएसजी समूह राइजिंग पुणे सुपरजायंट्स टीम के स्वामी है।  इस टीम का नाम १८ जनवरी २०१६ को घोषित कर दिया था कि २०१६ इंडियन प्रीमियर लीग में नई टीम के तौर खेलेगी तथा इनके अलावा गुजरात लॉयन्स भी दो सालों के लिए खेलेगी पहले उसकी जगह राजस्थान रॉयल्स खेलती थी। संजीव गोनका राइजिंग पुणे सुपरजायंट्स के मालिक है तथा स्टीव स्मिथ २०१७ इंडियन प्रीमियर लीग में कप्तानी करेंगे और टीम के कोच स्टीफन फ्लेमिंग है। हालांकि २०१६ इंडियन प्रीमियर लीग में कप्तानी महेंद्र सिंह धोनी ने की थी।
https://web.archive.org/web/20190209124241/https://ipllivestream.online/mumbai-indians-ipl-2019-team/
सकल मूल्य वर्धित
सकल मूल्य वर्धित या ग्राॅस वैल्यू ऐडेड(GVA), अर्थशास्त्र में, किसी भी क्षेत्र, उद्योग, अर्थव्यवस्था या व्यावसायिक क्षेत्र में उत्पादित माल व सेवाओं के मूल्य की माप है। राष्ट्रीय खातों में, जीवीए उत्पादन शून्य मध्यवर्ती खपत होता है; यह राष्ट्रीय खातों के उत्पादन खाते का एक संतुलन मद है।
सकल मूल्य वर्धित, बतौर माप, सकल घरेलू उत्पाद(GDP) से संबंधित है, क्योंकि दोनों उत्पाद के ही मापदंड हैं। यह संबंध इस प्रकार परिभाषित है:
क्योंकि, उत्पादों पर करों और उत्पादों पर सब्सिडी का कुल समुच्चय, संपूर्ण अर्थव्यवस्था के स्तर पर ही उपलब्ध हैं, इसीलिए सकल मूल्य वर्धित के आँकड़े को सकल क्षेत्रीय घरेलू उत्पाद एवं अन्य इकाईयों(संपूर्ण देश से छोटी इकाइयों) के उत्पातन को मापने के लिए उपयोगित किया जाता है। इस संदर्भ में इसे इस प्रकार मापा जाता है:
अतिसरल रूप में, जीवीए, अंतिम बिक्री और (शुद्ध) सब्सिडीयों से कारोबार में आयी सभी राजस्वों का महायोग है। इन आयों को, तब: व्यय(मजदूरी, वेतन और लाभांश), बचत(मुनाफा, मूल्यह्रास) और (अप्रत्यक्ष) करों को ढकने के लिए इस्तेमाल किया जाता है।
संमिलन सीमा
भूवैज्ञानिक प्लेट विवर्तनिकी में संमिलन सीमा (convergent boundary) वह सीमा होती है जहाँ पृथ्वी के स्थलमण्डल (लिथोस्फ़ीयर) के दो भौगोलिक तख़्ते (प्लेटें) एक दूसरे की ओर आकर टकराते हैं या आपस में घिसते हैं। ऐसे क्षेत्रों में दबाव और रगड़ से भूप्रावार (मैन्टल) का पत्थर पिघलने लगता है और ज्वालामुखी तथा भूकम्पन घटनाओं में से एक या दोनों मौजूद रहते हैं। संमिलन सीमाओं पर या तो एक तख़्ते का छोर दूसरे तख़्ते के नीचे दबने लगता है (इसे निम्नस्खलन या सबडक्शन कहते हैं) या फिर महाद्वीपीय टकराव होता है।
यदि संमिलन सीमा पर एक प्लेट दूसरे के नीचे खिसककर (स्खलित होकर) दबने लगे तो इस प्रक्रिया को निम्नस्खलन (सबडक्शन, subduction) कहते है और उस दबी हुई प्लेट को निम्नस्खलित प्लेट (subducted plate) कहते हैं। इस स्थिति में ऊपर चढ़ी हुई प्लेट को उपरस्खलित प्लेट (obducted plate) कहते हैं। एशिया में भारतीय प्लेट के यूरेशियाई प्लेट की संमिलन सीमा पर भारतीय प्लेट के निम्नस्खलन से ही हिमालय व तिब्बत के पठार की उच्चभूमि का निर्माण हुआ है।
जब दो तख़्ते टकराते हैं, और यदी एक महासागरीय हो और दूसरा महाद्वीपीय हो, तो महाद्वीपीय तख़्ता आम तौर पर महासागरीय तख़्ते से कम घना होता है। इसलिये, सामान्यतः महासागरीय तख़्ता दूसरे तख़्ते के नीचे डूबता (दबता) है। ऐसी स्थितियों में एक ओर तो गहरा महासागरीय गर्त (ट्रेन्च) बन जाता है और दूसरी ओर एक पर्वतमाला बन जाती है। ठीक यही प्रशांत महासागर में महासागरीय नाज़का प्लेट के महाद्वीपीय दक्षिण अमेरिकी प्लेट के साथ बनी संमिलन सीमा पर हुआ है। अत्यंत दबाव के कारण यहाँ पत्थर पिघलकर लावा बन जाता है और भारी मात्रा में गैस भी बनती है। इस कारणवश इन पर्वतमालाओं के कुछ पर्वत विश्व के सबसे विस्फोटक ज्वालामुखिओं में गिने जा सकते है। दक्षिण अमेरिका की ऐन्डीज़ पर्वतमाला के सक्रीय ज्वालामुखी नाज़का व दक्षिण अमेरिकी तख़्तों में हो रही इसी आपसी प्रक्रिया का नतीजा हैं।
एबरडीन का पेट्रोलियम उद्योग
एबरडीन में, परंपरागत रूप से, मछली पकड़ने, कपड़ा मिलों, जहाज निर्माण और कागज बनाने के काम होते रहे हैं। इन उद्योगों का बड़े पैमाने पर प्रतिस्थापन किया जा चुका है। पिछले तीन दशकों से एबरडीन के आर्थिक विकास में आयी जबर्दस्त तेजी के लिए काफी हद तक यहाँ के इलेक्ट्रॉनिक्स डिजाइन और विकास उद्योग में उच्च प्रौद्योगिकी विकास, व अन्य उद्योगों के साथ विशेष रूप से यहाँ के तेल उद्योग जिम्मेदार है। पेट्रोलियम उद्योग अब एबरडीन की अर्थव्यवस्था के प्रमुख हिस्सा बन चुके हैं।
बीसवीं सदी के अंतिम चरण में उत्तरी सागर में महत्वपूर्ण तेल भंडार की खोज के बाद से एबरडीन यूरोप के पेट्रोलियम उद्योग का केंद्र बन गया। विश्व में दूसरे सबसे बड़े हेलीपोर्ट और समुद्र में तेल निकालने के लिए एक महत्वपूर्ण जहाज बंदरगाह सेवा के कारण एबरडीन को अक्सर "ऑयल कैपिटल ऑफ़ यूरोप" भी कहा जाता है।
आने वाले वर्षों में तेल आपूर्ति के कम होते जाने की संभावना को देखते हुए एबरडीन को {0ऑयल कैपिटल ऑफ़ यूरोप{/0} से "एनर्जी कैपिटल ऑफ़ यूरोप" बनाने के संयुक्त प्रयास चल रहे हैं और नयी ऊर्जा स्रोतों के विकास पर ख़ास दिलचस्पी ली जाने लगी है; और तेल उद्योग से नयी ऊर्जा तथा अन्य उद्योगों की ओर प्रौद्योगिकी का स्थानांतरण शुरू हो चुका है। इस प्रक्रिया को तेज करने के लिए स्कॉटिश इंटरप्राइज के नेतृत्व में "एनर्जेटिका" की शुरुआत हो चुकी है।
निम्नस्खलन
भूविज्ञान में निम्नस्खलन या सबडक्शन (subduction) उस प्रक्रिया को कहते हैं जिसमें दो भौगोलिक तख़्तों की संमिलन सीमा पर एक तख़्ता दूसरे के नीचे फिसलकर दबने लगता है, यानि कि उसका दूसरे तख़्ते के नीचे स्खलन होने लगता है। निम्नस्खलन क्षेत्र (सबडक्शन ज़ोन, subduction zone) पृथ्वी के वे इलाक़े होते हैं जहाँ यह निम्नस्खलन चल रहा हो। अक्सर इन निम्नस्खलन क्षेत्रों में ज्वालामुखी, पर्वतमालाएँ, या (यदि यह समुद्री क्षेत्र में हो) महासागरीय गर्त (खाईयाँ या ट्रेन्च) बन जाते हैं। निम्नस्खलन की प्रक्रिया की गति चंद सेन्टीमीटर प्रति वर्ष ही होती है। एक तख़्ता दूसरे तख़्ते के नीचे दो से आठ सेमी प्रति वर्ष के औसत दर से खिसकता है। भारतीय उपमहाद्वीप में भारतीय प्लेट के यूरेशियाई प्लेट की संमिलन सीमा पर भारतीय प्लेट के निम्नस्खलन से ही हिमालय व तिब्बत के पठार की उच्चभूमि का निर्माण हुआ है।
महासागरीय भूपर्पटी
महासागरीय भूपर्पटी (Oceanic crust) किसी महासागरीय भौगोलिक तख़्ते की सबसे ऊपरी परत को कहते हैं। इसके विपरीत महाद्वीपीय भौगोलिक तख़्ते की सबसे ऊपरी परत को महाद्वीपीय भूपर्पटी कहते हैं।
यह भूप्रावार (मैन्टल) के ऊपर बिछी ठोस परत होती है जो भूप्रावर से मैग्मा के रूप में उगली गई सामग्री का ठण्डा हुआ और फिर समुद्री जल द्वारा रासायनिक अभिक्रियाओं से बदला गया ठोस रूप होती है। यह भूप्रावर की अत्यंत गर्म सामग्री का मैग्मा के रूप में उगलाव या तो दो भौगोलिक तख़्तों की संमिलन सीमा पर बनी मध्य-महासागर पर्वतमाला (mid-ocean ridge) में होता है या फिर बाढ़ बेसाल्ट के उलगावों में। महासागरीय भूपर्पटी महाद्वीपीय भूपर्पटी से कम मोटी परत होती है और १० किलोमीटर से कम की मोटाई रखती है, लेकिन यह महाद्वीपीय भूपर्पटी की तुलना में अधिक घनी भी होती है। महाद्वीपीय भूपर्पटी का औसत घनत्व २.७ ग्राम प्रति घन सेन्टीमीटर होता है जबकि महासागरीय भूपर्पटी २.९ ग्राम प्रति घन सेन्टीमीटर का औसत घनत्व रखती है।
मध्य-महासागर पर्वतमाला
मध्य-महासागर पर्वतमाला (mid-ocean ridge) किसी महासागर के जल के अंदर प्लेट विवर्तनिकी द्वारा बनी एक पर्वतमाला होती है। सामान्यतः इसमें कई पहाड़ शृंखलाओं में आयोजित होते हैं और इनके बीच में एक लम्बी रिफ़्ट नामक घाटी चलती है। इस रिफ़्ट के नीचे दो भौगोलिक तख़्तों की संमिलन सीमा होती है जहाँ दबाव और रगड़ के कारण भूप्रावार (मैन्टल) से पिघला हुआ मैग्मा उगलकर लावा के रूप में ऊपर आता है और नया सागर का फ़र्श बनाता है - इसे प्रक्रिया को सागर नितल प्रसार (seafloor spreading) कहते हैं।
ज्वालामुखी विज्ञान
ज्वालामुखी विज्ञान (volcanology या vulcanology) ज्वालामुखियों व उन से सम्बन्धित चीज़ों, जैसे कि मैग्मा, लावा और अन्य सम्बन्धित भूवैज्ञानिक, भूभौतिक और भूरसायनिक पहलुओं के अध्ययन को कहते हैं। ज्वालामुखी वैज्ञानिक का विशेष ध्यान ज्वालामुखियों के निर्माण, ऐतिहासिक अ आधुनिक विस्फोटों, जीवन-क्रमों, इत्यादि को समझने में लगता है। वे अक्सर जीवित, मूर्छित और मृत ज्वालामुखियों पर जाकर माप और नमूने लेते हैं और अन्य छानबीन करते हैं। ज्वालामुखी विज्ञान को भूविज्ञान की शाखा माना जाता है।
बाढ़ बेसाल्ट
बाढ़ बेसाल्ट (flood basalt) ऐसे भयानक ज्वालामुखीय विस्फोट या विस्फोटों की शृंखला का नतीजा होता है जो किसी समुद्री फ़र्श या घरती के विस्तृत क्षेत्र पर बेसाल्ट लावा फैला दे, यानि वहाँ लावा की बाढ़ फैलाकर उसे जमने पर बेसाल्ट की चट्टानों से ढक दे। बहुत ही बड़े बाढ़ बेसाल्ट के प्रदेशों को उद्भेदन (ट्रैप) कहा जाता है, जिसका एक महत्वपूर्ण उदाहरण भारत का दक्कन उद्भेदन है। पृथ्वी के पिछले २५ करोड़ वर्षों के इतिहास में बाढ़ बेसाल्ट की ग्यारह घटनाएँ रहीं हैं, जिन्होंने विश्व में कई पठार और पर्वतमालाएँ निर्मित की हैं। हमारे ग्रह के इतिहास की पाँच महाविलुप्ति घटनाओं के पीछे भी एसी बाढ़ बेसाल्ट घटनाओं के होने का सन्देह है और सम्भव है कि पृथ्वी पर क्षुद्रग्रह प्रहार से भी बाढ़ बेसाल्ट घटनाएँ बीत सकती हैं।
महाद्वीपीय भूपर्पटी
महाद्वीपीय भूपर्पटी (continental crust) आग्नेय (इगनियस), अवसादी (सेडिमेन्टरी) और कायांतरित पत्थरों की बनी उस परत को कहते हैं जिसके महाद्वीप और उनसे जुड़े हुए लेकिन महासागरों में डूबे महाद्वीपीय ताक बने होते हैं। क्योंकि यह सामग्री सिलिकन व अल्युमिनियम से भरपूर खनिजों की बनी होती है इसलिये इस परत को कभी-कभी सिअल (sial) भी कहते हैं, जबकि महासागरीय भूपर्पटी (oceanic crust) में सिलिकन और मैग्नीसियम के खनिज अधिक होने से उसे सिमा (sima) कहा जाता है।
महासागरीय भूपर्पटी महाद्वीपीय भूपर्पटी से कम मोटी परत होती है और १० किलोमीटर से कम की मोटाई रखती है, लेकिन यह महाद्वीपीय भूपर्पटी की तुलना में अधिक घनी भी होती है। महाद्वीपीय भूपर्पटी का औसत घनत्व २.७ ग्राम प्रति घन सेन्टीमीटर होता है जबकि महासागरीय भूपर्पटी २.९ ग्राम प्रति घन सेन्टीमीटर का औसत घनत्व रखती है।
सुन्दा ताक
सुन्दा ताक (Sunda Shelf) दक्षिणपूर्वी एशिया की महाद्वीपीय ताक (कॉन्टीनेन्टल शेल्फ़) का दक्षिणपूर्वी विस्तार है। सुन्दा ताक पर मलय प्रायद्वीप, सुमात्रा, जावा, बोर्नियो, मादूरा, बाली और हज़ारों छोटे द्वीप स्थित हैं। १८.५ करोड़ वर्ग किमी क्षेत्रफल वाले इस समुद्री इलाक़े की गहराई लगभग सभी जगह ५० मीटर से कम है और कुछ जगहों पर केवल २० मीटर ही है। फ़िलीपीन्स, सुलावेसी और लघुतर सुन्दा द्वीपसमूह इस ताक से कुछ गहरी समुद्री खाईयों द्वारा विभाजित हैं।
सुन्दा ताक का नाम जावा द्वीप पर रहने वाले सुन्दा समुदाय पर पड़ा है।
सहूल ताक
सहूल ताक (Sahul Shelf) ऑस्ट्रेलियाई महाद्वीप की महाद्वीपीय ताक (कॉन्टीनेन्टल शेल्फ़) का भाग है जो ऑस्ट्रेलिया के तट से आगे विस्तृत है। यह पश्चिमोत्तर में ऑस्ट्रेलियाई तट से लेकर तिमोर सागर के अधिकांश भाग के नीचे चलता हुआ वहाँ अंत होता है जहाँ तिमोर समुद्री खाई की गहराईयाँ आरम्भ होतीं हैं। उत्तर में यह ऑस्ट्रेलियाई तट से आगे नया गिनी तक पहुँचता है और पूरे आराफ़ूरा सागर के नीचे फैला हुआ है।
आज से लगभग १८,००० वर्ष पूर्व, जब पिछला हिमयुग अपने चरम पर था, समुद्र का बहुत सा जल बर्फ़ में जमा हुआ था और समुद्रतल आज की तुलना में नीचे था। भूवैज्ञानिकों को प्रमाण मिले हैं कि उस समय सहूल ताक समुद्र की सतह से ऊपर धरती के रूप में था और आज का आराफ़ूरा सागर लगभग पूरा-का-पूरा सूखी ज़मीन था।
ज्वालामुखीय चाप
ज्वालामुखीय चाप (volcanic arc) ज्वालामुखियों की एक शृंखला होती है जो दो भौगोलिक तख़्तों की संमिलन सीमा में निम्नस्खलित तख़्ते (subducting plate) के ऊपर बन जाती है। ऊपर से देखने पर ज्वालामुखियों की यह शृंखला एक चाप (आर्क) के आकार में नज़र आती है। यदि यह किसी महासागर में स्थित हो तो अक्सर यह ज्वालामुखी समुद्र सतह से ऊपर निकलकर ज्वालामुखीय द्वीप बना देते हैं और यह शृंखला एक द्वीप चाप के रूप में नज़र आती है। अक्सर इन द्वीपों से सामानांतर एक महासागरीय गर्त (ट्रेन्च) भी स्थित होता है।
यॉर्क अंतरीप प्रायद्वीप
यॉर्क अंतरीप प्रायद्वीप (Cape York Peninsula) एक विशाल और दूर-दराज़ प्रायद्वीप है जो ऑस्ट्रेलिया की मुख्यभूमि का उत्तरतम क्षेत्र भी है। यह पृथ्वी के अंतिम पूरी तरह से अपरिवर्तित जंगली क्षेत्रों में से एक है। इसके लगभग आधे क्षेत्रफल पर मवेशी चराए जाते हैं लेकिन बाक़ी का भाग लगभग मानव द्वारा अछूता है। यह एक मैदानी इलाक़ा है जिसपर युकालिप्टस, अन्य वृक्ष, झाड़ और घास विस्तृत है। परिस्थितिक दृष्टि से यह सवाना और उष्णकटिबंधीय वर्षा-वन का मिश्रण है। प्रायद्वीप पर ग़ैर-क्षेत्रीय वनस्पतियों के आ जाने से स्थानीय पौधों को ख़तरा है। प्रशासनिक रूप से यॉर्क अंतरीप प्रायद्वीप क्वीन्सलैण्ड राज्य का भाग है।
फजले कबीर
फजले कबीर (जन्म:4 जुलाई, 1955) बांग्लादेश के केंद्रीय बैंक ‘बांग्लादेश बैंक’ के गवर्नर हैं। इसके पूर्व वे सोनाली बैंक के निदेशक मंडल के अध्यक्ष थे। उन्हें बांग्लादेश बैंक के पूर्व गवर्नर अतिउर रहमान के पद से इस्तीफा देने के उपरांत बांग्लादेश बैंक का गवर्नर नियुक्त किया गया। न्यूयार्क स्थित फेडरल बैंक में बांग्लादेश बैंक के खाते से हैकर्स द्वारा लगभग 81 मिलियन की चोरी की घटना की नैतिक जिम्मेदारी लेते हुए अतिउर रहमान ने अपने पद से इस्तीफा दे दिया।
कोरल सागर
कोरल सागर (Coral Sea) दक्षिणी प्रशांत महासागर का एक सीमांत सागर है, जो ऑस्ट्रेलिया के उत्तरी तट पर यॉर्क अंतरीप प्रायद्वीप से पूर्वोत्तर में स्थित है। इसके पश्चिम में क्वीन्सलैण्ड का पूर्वी तट है और पूर्व में वानूआतू स्थित है। पश्चिमोत्तर में यह पूर्वी नया गिनी के दक्षिण तट से मिलता है और टोरेस जलसन्धि द्वारा आराफ़ूरा सागर से जुड़ा हुआ है। पूर्व में यह प्रशांत महासागर और सोलोमन सागर से जुड़ा हुआ है। विश्व-प्रसिद्ध ग्रेट बैरियर रीफ, जो दुनिया का सबसे बड़ा प्रवाल शैल-श्रेणी मंडल है, कोरल सागर में ही स्थित है।
बांग्लादेश बैंक
बांग्लादेश बैंक () बांग्लादेश का केंद्रीय बैंक है और एशियाई क्लियरिंग यूनियन के सदस्य है। पिछले दिनों हैकरों ने इस बैंक से 8.1 करोड़ डॉलर यानी करीब 543 करोड़ रुपए की राशि निकाल ली थी। दुनिया में किसी बैंक से उड़ाई गई यह अब तक की सबसे बड़ी रकम है। इस घटना के बाद बांग्‍लादेश के केंद्रीय बैंक के प्रमुख अतीउर रहमान और उनके दो सहयोगियों ने अपने पद से इस्‍तीफा दे दिया था। यह चोरी न्‍यूयॉर्क स्थित फेडरल रिजर्व के अकाउंट से हुई है। यह राशि फॉरेन एक्‍सचेंज रिजर्व के तौर पर रखी गई थी। बांग्‍लादेश के पास मौजूदा समय में 27 अरब डॉलर का फॉरेन एक्‍सचेंज रिजर्व है। अतीउर रहमान के इस्तीफे के बाद फजले कबीर को नए गवर्नर के रूप में नियुक्त किया गया है।
बांग्लादेश बैंक के गवर्नरों की सूची इस प्रकार है:
टोरेस जलसन्धि
टोरेस जलसन्धि (Torres Strait) ऑस्ट्रेलिया और नया गिनी द्वीप के बीच की जलसन्धि है। यह अपनी न्यूनतम बिन्दु में १५० किमी की चौड़ाई रखती है। इसके दक्षिण में ऑस्ट्रेलियाई मुख्यभूमि के क्वीन्सलैण्ड राज्य का यॉर्क अंतरीप प्रायद्वीप है और उत्तर में पापुआ न्यू गिनी का पश्चिमी प्रान्त है। यह जलदन्धि पूर्व में स्थित कोरल सागर के पानी को पश्चिम में स्थित आराफ़ूरा सागर से जोड़ती है। हालांकि यह नाव-यातायात के लिये एक महत्वपूर्ण जलमार्ग है, इसके अधिकतर भाग में गहराई बहुत ही कम है (७ से १५ मीटर तक)। इतनी कम गहराई और जगह-जगह पर शैल-भित्तियों और द्वीपों के बिखरे होने से इसे एक ख़तरनाक मार्ग माना जाता है।
टोरेस जलसन्धि में कम-से-कम २७४ द्वीप हैं जिनमें से १७ पर स्थाई मानव आबादी है। यहाँ के लोग हज़ारों वर्षों से ऑस्ट्रेलियाई मुख्यभूमि पर ऑस्ट्रेलियाई आदिवासियों (ऐबोरिजिनल) और नया गिनी के मॅलानेशियाई लोगों के बीच में व्यापार व सांस्कृतिक सम्पर्क बनाने वाली एक महत्वपूर्ण कड़ी थे। आधुनिक काल में यहाँ के द्वीपों में लगभग ६,८०० और ऑस्ट्रेलियाई मुख्यभूमि पर लगभग ४२,००० टोरेस जलसन्धि द्वीपवासी (Torres Strait Islanders) रहते हैं।
सैनिक दावपेंचों की सूची
यहाँ सेना द्वारा प्रयोग किये जाने वाले दावपेंचों (टैक्टिक्स) की सूची दी गयी है।
इंग्लैंड और आयरलैंड में श्रीलंकाई क्रिकेट टीम 2016
इंग्लैंड और आयरलैंड में श्रीलंकाई क्रिकेट टीम 2016 श्रीलंका क्रिकेट टीम की 19 मई से 5 जुलाई 2016 तक इंग्लैंड दौरा निर्धारित किया है। इसमे तीन मैचों की टेस्ट श्रृंखला, पांच मैचों की एक दिवसीय अंतरराष्ट्रीय (एकदिवसीय) की श्रृंखला और एक ट्वेंटी -20 अंतर्राष्ट्रीय (टी 20) इंग्लैंड क्रिकेट टीम के खिलाफ खेलेंगे। दो तीन दिन के टेस्ट मैच एसेक्स और लेस्टरशायर के खिलाफ टेस्ट मैचों की श्रृंखला से पहले खेलेंगे, और दो वनडे आयरलैंड के खिलाफ वनडे श्रृंखला के पहले खेलेंगे।
कुसल परेरा की जगह धम्मिका प्रसाद श्रीलंका टेस्ट टीम में। क्रिस वोक्स घायल बेन स्टोक्स, जो बाद श्रृंखला से बाहर हो गए के लिए एक स्थानापन्न के रूप में दूसरे टेस्ट के लिए इंग्लैंड टीम में शामिल किया गया। दुष्मंथा चमीरा उसकी पीठ के निचले हिस्से में एक तनाव फ्रैक्चर का सामना करना पड़ा और दौरे से बाहर हो गए। चमिंडा बंडारा चमीरा स्थानापन्न के रूप में नामित किया गया था। वनडे मैचों में आयरलैंड के बाद, शमिंडा इरांगा डबलिन में अस्पताल में भर्ती कराया गया था उसके दिल पर परीक्षणों से गुजरना। हालांकि, एक ही दिन उन्होंने अंतरराष्ट्रीय क्रिकेट परिषद (आईसीसी) द्वारा अंतरराष्ट्रीय मैचों में गेंदबाजी से दूसरे टेस्ट के दौरान सूचना एक अवैध कार्रवाई के कारण निलंबित कर दिया गया था। तीसरे वनडे के लिए पहले, लाहिरू थिरिमाने एक पीठ के निचले हिस्से में खिंचाव के कारण श्रृंखला के बाकी के शासन से बाहर किया गया था।
टीएचडीसी इंडिया लिमिटेड
टीएचडीसी इंडिया लिमिटेड (पूर्व नाम टिहरी हाइड्रो डेवलपमेंट कारपोरेशन लिमिटेड) भारत सरकार एवं उ.प्र. सरकार का संयुक्‍त उपक्रम है। विद्युत घटकों के लिए भारत सरकार एवं उ.प्र. सरकार के मध्‍य 75:25 के अनुपात में इक्‍विटी की अंशभागिता है। कंपनी का गठन जुलाई,1988 में 2400 मेगावाट के टिहरी हाइड्रो पावर कॉम्पलैक्स तथा अन्य जल विद्युत परियोजनाओं के विकास, परिचालन एवं अनुरक्षण के लिए किया गया था।
सुन्दा चाप
सुन्दा चाप (Sunda Arc) दक्षिणपूर्व एशिया में स्थित एक ज्वालामुखीय चाप (volcanic arc) है जिसने सुमात्रा, जावा, सुन्दा जलसन्धि और लघुतर सुन्दा द्वीपसमूह के द्वीपों का निर्माण किया। इस पूरे चाप में ज्वालामुखियों की एक शृंखला रीढ़ की भांति खड़ी है।
मज़ार-ए-क़ायद
मज़ार-ए-क़ायद पाकिस्तान के संस्थापक मुहम्मद अली जिन्ना का अंतिम आरामगाह है, जो पाकिस्तान के वाणिज्यिक राजधानी कराची के मध्य में स्थित है। इस मक़बरे को अकसर कराँची की पहचान के रूप में भी देखा जाता है। इसका निर्माणकार्य 1960 के दशक में पूरा हुआ था। यह जगह आम तौर पर शांत रहते है और इस लिहाज़ से यह चिंतनशील बात है की यह एक महानगर के केंद्र में होते हुए भी बिलकुल सांत वातावरण प्रदान करता है। उंचे पटल पर होने के कारण, इसके गुंबद को कई मील दूर से ही देखा जा सकता है। इसमें में पाकिस्तान के प्रथम प्रधानमंत्री श्री लियाकत अली खान और जिन्ना की बहन फातिमा जिन्ना भी जिन्नाह् के साथ दफन हैं। पाकिस्तान के राष्ट्रीय दिवसों पर या अन्य विशेष अवसरों पर यहाँ विशेष आयोजनों भी की जाती है। राजकीय दौरे पर पाकिस्तान आए विदेशी राजनीतिज्ञ और कई अवसरों पर अन्य उच्च अधिकारी भी इस मज़ार पर अपने सदभावन पेश करने, यहाँ की यात्रा करते हैं। पाकिस्तान में इसे को ""क़ौमी मज़ार""(राष्ट्रीय तीर्थ) का दर्जा दिया गया है(इस संदर्भ में यह, कुछ हद तक, भारत में राजघाट का जोड़ीदार है)।
मज़ार-ए-क़ायद के निर्माण का प्रमुख वास्तुकार एवं डिजाइन करने वाले, जॉन मर्चेन्ट थे। यह "मज़ार" 54 एकड़ परिसर के क्षेत्रविस्तार पर फैला हुआ है एवं मउरश शैली में, सफेद संगमरमर कमानों और तांबे के बाड़ों से बनाया गया है। मुख्य संरचना 54 वर्ग मीटर के एक 4मीटर उंचे पटल पर स्थित है। मूलतः वर्गाकार पदछाप वाली यह संरचना चार दीवारें से धिरा है, जिनमें चारों की लंबाई 75 मीटर है। इसकी कुल ऊंचाई 43 मीटर है। इसकी गुंबद का भीतरी भाग चीन की सरकार द्वारा उपहार के रूप में दिये गए झूमर की रौशनी की वजह से हरी झलक देता है। मज़ार के चारों ओर एक पार्क बनाया गया है, जो स्थापित शक्तिशाली एकाग्रता रोशनी रात के समय इस के सफेद संगमरमर पर प्रकाश डालती हैं। अंद्रूनी कब्र-कक्ष में कुल चार कब्रें हैं, जिनमें तीन कब्रें एकसाथ हैं और एक कब्र उत्तर की और स्थित है, जो की फातिमा जिन्नाह का है। बाकी के तीन, लियक़त अली खान, मुहम्मद अली जिन्नाह और अब्दुर रबी निसार के हैं।
बारंबारता के अनुसार शब्द सूची
बारंबारता के अनुसार शब्द सूची से आशय किसी भाषा के किसी ग्रन्थसंग्रह (कॉर्पस) में आये हुए शब्दों को उनकी बारम्बारता के अनुसार क्रमबद्ध करने से है। इस तरह की शब्द-सूची उस भाषा की शब्दावली सीखने के लिये अत्यन्त उपयोगी होती है क्योंकि अधिक प्रयोग किये जाने वाले शब्दों को पहले सीखने से बहुत कम शब्द सीखकर भी काम चलाने लायक योग्यता प्राप्त हो जाती है। उदाहरण के लिये हिन्दी के सर्वाधिक प्रयुक्त २० शब्दों की सूची कुछ इस प्रकार है-
लघुतर सुन्दा द्वीपसमूह
लघुतर सुन्दा द्वीपसमूह (Lesser Sunda Islands) दक्षिणपूर्व एशिया में ऑस्ट्रेलिया से उत्तर में स्थित द्वीपों का एक समूह है। बृहत्तर सुन्दा द्वीपसमूह के साथ यह सुन्दा द्वीपसमूह बनाते हैं। लघुतर सुन्दा द्वीप सुन्दा चाप नामक एक ज्वालामुखीय चाप का भाग हैं जो जावा सागर में एक भौगोलिक तख़्ते के दूसरे के नीचे निम्नस्खलन (सबडक्शन) द्वारा बना है।
कैरोलाइन द्वीपसमूह
कैरोलाइन द्वीपसमूह (Caroline Islands) प्रशांत महासागर के पश्चिमी भाग में स्थित एक बड़े क्षेत्रफल पर बिखरा हुआ छोटे द्वीपों का द्वीपसमूह है। यह नया गिनी के उत्तर में स्थित है। कैरोलाइन द्वीपसमूह का पूर्वी हिस्सा संघीकृत राज्य माइक्रोनेशिया में आता है जबकि इसका पश्चिमतम भाग पलाउ देश का भाग है। इस पूरे द्वीपसमूह में लगभग ५०० मूँगे (कोरल) द्वीप सम्मिलित हैं।
याप द्वीप
याप (Yap) या वक़ाब (Waqab) प्रशांत महासागर में स्थित संघीकृत राज्य माइक्रोनेशिया नामक देश का एक प्रमुख द्वीप है। यह उस देश के याप राज्य का प्रमुख द्वीप भी है। याप द्वीप वास्तव में चार द्वीपों से बना है जो चारों एक ही मूँगे (कोरल) के रीफ़ (शैल-भित्ती) से घिरे हैं हालांकि इन सबके बीच कम गहराई का समुद्री जल है। यह चार द्वीप हैं - मर्बक़ (Marbaq), गगिल-तमिल (Gagil-Tamil), माप (Maap) और रुमुंग (Rumung)। भौगोलिक रूप से याप फ़िलिपीन सागर प्लेट के एक उभार पर टिका है और माइक्रोनेशिया के अन्य द्वीपों से अधिक ऊँचाई पर है। याप की संस्कृति भी अन्य द्वीपों से अधिक प्रभावशाली मानी जाती है।
संघीकृत राज्य माइक्रोनेशिया के राज्य
संघीकृत राज्य माइक्रोनेशिया में चार राज्य हैं जो इस देश के चार प्रमुख द्वीपों के इर्द-गिर्द संगठित हैं।
पाकिस्तान दिवस
पाकिस्तान दिवस(; "यौम-ए पाकिस्तान") या(पूर्वतः) गणतन्त्र दिवस("यौम-ए-जम्हूरिया") पाकिस्तान में मनाया जाने वाला एक राष्ट्रीय दिवस है। इसे लाहौर संकल्प और पाकिस्तान के पहले संविधान के पारित होने के उपलक्ष्य में प्रतिवर्ष 23 मार्च को मनाया जाता है। इस दिन को पाकिस्तान में पाकिस्तानी इतिहास का एक बहुत महत्वपूर्ण दिवस माना जाता है, क्योंकि इसी दिन सन 1940 में, 22 से 24 मार्च तक चले, अखिल भारतीय मुस्लिम लीग के लाहौर सत्र में, लाहौर प्रस्ताव(जिसे पाकिस्तान में क़रारदाद-ए पाकिस्तान(पाकिस्तान संकल्पना) भी कहा जाता है) की पेशकश की गई थी जिसके आधार पर ही मुस्लिम लीग ने भारत के मुसलमानों के लिये अलग देश के अधिग्रहण के लिए आन्दोलन शुरू किया था। साथ ही 23 मार्च 1956 को पाकिस्तान के पहले संविधान को अपनाया गया था, जिसने रियासत-ए-पाकिस्तान को, अधिराजकीय, पाकिस्तान अधिराज्य से विश्व के पहले इस्लामी गणराज्य, इस्लामी गणराज्य पाकिस्तान में परिवर्तित कर दिया। इस दिन ("23 मार्च") को पूरे पाकिस्तान में छुट्टी होती है।
लाहौर प्रस्तावना को सन 1940 में अखिल भारतीय मुस्लिम लीग की लाहौर सत्र में प्रस्तावित किया गया था, इसे मुस्लिम लीग के 22 से 24 मार्च 1940 में चले तीन दिवसीय लाहौर सत्र के दौरान पारित किया गया था। इस प्रस्ताव द्वारा ब्रिटिश भारत के उत्तर पश्चिमी पूर्वी क्षेत्रों में, तथाकथित तौर पर, मुसलमानों के लिए "स्वतन्त्र रियासतों" की माँग की गई थी एवं उक्तकथित इकाइयों में शामिल प्रान्तों को स्वायत्तता एवं सम्प्रभुता युक्त बनाने की भी बात की गई थी। तत्पश्चात, यह संकल्पना "भारत के मुसलमानों" के लिए पाकिस्तान नामक एक अलग स्वतन्त्र स्वायत्त देश बनाने की माँग में परिवर्तित हो गया।
हालाँकि पाकिस्तान नाम को चौधरी चौधरी रहमत अली द्वारा पहले ही प्रस्तावित कर दिया गया था परन्तु
दिन पाकिस्तान को मनाने के लिए हर साल 23 मार्च को विशेष समारोह का आयोजन किया जाता है जिसमें आम तौरपर इस समारोह के मुख्य अतिथी, पाकिस्तान के राष्ट्रपति होते हैं एवं पाकिस्तान के अन्य मन्त्री व सेनाध्यक्ष शामिल होते हैं। समारोह में मुख्य आकर्षण पाकिस्तान के सशस्त्र बल द्वारा की गई परेड होती है, इसके अलावा विभिन्न राज्य सम्पत्ति और विभिन्न वस्तुओं का प्रदर्शन किया जाता है। इस अवसर पर देश भर से लोग सैन्य परेड को देखने के लिए इकट्ठे होते हैं, इस परेड को पाकिस्तान के सभी समाचार व राष्ट्रीय चैनलों पर प्रसारित भी किया जाता है। साथ ही इस दिन को पाकिस्तान के राष्ट्रपति द्वारा विशेष पदक और सम्मान भी सौंपे जाते हैं। 2008 के बाद सुरक्षा चिंताओं और देश की समस्याओं के कारण परेड का आयोजन स्थगित कर दिये गया था। लेकिन 23 मार्च 2015 एक बार फिर इस समारोह को मनाने की शुरूआत हो रहा है। हालाँकि, आमतौर पर ऐसा नहीं किया जाता है, परन्तु कुछ अति दुर्लभ अवसरों पर इस समारोह में विदेशी अतिथियों को भी आमन्त्रित किया गया है। निम्न तालिका इसे सूचित करती है: 23 मार्च 2015 को 7 साल की अवधि के बाद सैन्य परेड का आयोजन संघीय राजधानी इस्लामाबाद में हुआ जिसमें पाकिस्तान के राष्ट्रपति, प्रधानमन्त्री और पाकिस्तान के सशस्त्र बलों के प्रमुखों ने भाग लिया की- इस परेड विशेष महत्व था क्योंकि 2008, जब तालिबान के विरुद्ध पाकिस्तान में सैन्य कारवाई आरम्भ हुई, इसके बाद पहली बार परेड का आयोजन - पीएएफ के लड़ाकू विमानों ने शानदार फ्लाई पास्ट किया जिसका नेतृत्व पीएएफ के प्रमुख एयर चीफ मार्शल सोहेल अमान ने खुद की-
सुधा सिंह
सुधा सिंह (जन्म : 25 जून 1986) भारत की एक खिलाड़ी (एथलीट) हैं। उन्होने अनेक पदक जीते हैं। उन्हें २०१२ में अर्जुन पुरस्कार तथा २०२१ में पद्मश्री से सम्मानित किया गया था।
सुधा सिंह का जन्म उत्तर प्रदेश के अमेठी जिले में एक साधारण परिवार में हुआ था। उनके पिता का नाम हरि नारायण सिंह है जो आई टी आई से सेवानिवृत्त हैं।
सुधा छात्रजीवन से ही खेलों में प्रथम, द्वितीय स्थान पाती रही हैं। एथलेटिक्स में सबसे कठिन स्पर्धा मानी जाने वाली स्टीपलचेज में अपना लोहा मनवाने वाली एथलीट , सुधा सिंह अर्जुन पुरस्कार के अतिरिक्त पद्मश्री से सम्मानित होने वाली प्रदेश की दूसरी महिला खिलाड़ी हैं। इन्हें एथलेटिक्स की दुनिया में "रायबरेली एक्सप्रेस" के नाम से जाना जाता है।
प्रोक्‍ति विश्‍लेषण
किसी लिखित, मौखिक या सांकेतिक भाषा के प्रयोग के विश्लेषण के विभिन्न तरीकों को प्रोक्‍ति विश्‍लेषण (Discourse analysis (DA) या discourse studies) कहते हैं।  किसी बात को कहने के लिए प्रयुक्त वाक्यों का उस समुच्चय को प्रोक्ति कहते हैं जिसमें एकाधिक वाक्य आपस में सुसम्बद्ध होकर अर्थ और संरचना की दृष्टि में एक इकाई बन गए है।
सभी वैयाकरण प्रायः इस बात से सहमत रहे हैं कि वाक्य ही भाषा की आधारभूत ईकाई होती है। वाक्य से मन्तव्य पूरा हो जाता है। अपने आप में पूर्ण और स्वतंत्र होने के कारण वाक्य भाषिक विश्लेष्ण का आधार बन जाता है। तथापि विचारों के आदान-प्रदान के लिए वाक्य पर्याप्त नहीं होते। पूर्ण सम्प्रेषण के लिए वाक्य की सीमा को पार करना पड़ता है तथा प्रकरण और सन्दर्भ सहित संप्रेषण करने के लिए सुसम्बद्ध वाक्यों का उपयोग करना पड़ता है। एक दूसरे से जुड़े हुए सतत वाक्यों का समूह प्रोक्ति है।
समाजभाषाविज्ञान के विकास के कारण इस ओर लोगों का ध्यान गया है। अर्थ और संरचना आदि सभी दृष्टियों से विचार करने पर प्रोक्ति ही भाषा की मूलभूत सहज इकाई ठहरती है और क्योंकि समाज में विचार विनिमय के लिए उसी (प्रोक्ति) का प्रयोग किया जाता है तथा वाक्य उसी का विश्लेषण करने पर प्राप्त होते हैं अतः वाक्य मूलतः भाषा की सहज इकाई नहीं हो सकते। प्रोक्ति भाषाविज्ञान में एककालिक, कालक्रमिक, तुलनात्मक, व्यतिरेकी तथा सैद्धान्तिक रूप में अध्ययन करते हैं।
पहले भाषा की मूलभूत सहज इकाई वाक्य मानी जाती थी। इसीलिए अब तक विश्व में प्राचीन काल हो या आधुनिक काल, भाषा पर जो भी काम हुआ है उसका आधार वाक्य है। इधर समाजभाषाविज्ञान के परिप्रेक्ष्य में वाक्य के भाषा की मूलभूत सहज इकाई होने की बात पर प्रश्नवाचक चिह्न लगा तथा भाषा की मूलभूत इकाई ऐसे 'वाक्यसमूह' को मानने लगे जिसके सभी वाक्य सुसम्बद्ध हों तथा जो मिलकर किसी बात को कहने में समर्थ हों। ऐसे वाक्य समूह को ही प्रोक्ति (Discourse) कहते हैं।
इस तरह तर्कपूर्ण क्रमयुक्त और आपस में आंतरिक रूप से सुसंबद्ध एकाधिक वाक्यों की ऐसी व्यवस्थित इकाई को प्रोक्ति कहते हैं, जो संदर्भ-विशेष में अर्थद्योतन की दृष्टि से पूर्ण हों। प्रोक्तिविज्ञान में विचारणीय विषय ये हैं-
प्रोक्ति पर हैरिस की एक पुस्तक बहुत पहले आई थी , डिस्कोर्स एनालिसिस (Discourse Analysis) कितु वह कुछ अलग प्रकार की थी। हैलिडे ने अपनी कई पुस्तकों में प्रोक्ति के विभिन्न पक्षों पर लिखा है। वैडाइक (Van Dijk) तथा हसन ने भी इस पर काम किया है। बीटी तथा हॉपर ने भी इस पर लिखा है। हिंदी में रवीन्द्रनाथ श्रीवास्तव ने श्रीवास्तव, मिश्र, तिवारी द्वारा संपादित पुस्तक 'हिंदी का शैक्षिक व्याकरण' में तथा भोलानाथ तिवारी ने अपने 'भाषाविज्ञान' में अलग अध्याय में इस पर विचार किया है।
रंधावा (पहलवान)
सरदारा सिंह रंधावा (पंजाबी: ਸਰਦਾਰਾ ਸਿੰਘ ਰੰਧਾਵਾ) एक भारतीय पहलवान व अभिनेता थे जो रंधावा नाम से बेहतर जाने जाते थे। वे प्रसिध्द पहलवान व अभिनेता दारा सिंह के छोटे भाई तथा अभिनेत्री मुमताज़ के जीजा थे।
रंधावा का जन्म सन् 1933 अमृतसर, पंजाब के एक गाँव धरमूचक्क में पिता सूरत सिंह तथा माँ बलवन्त कौर के घर हुआ। प्रारंभिक शिक्षा गाँव में लेने के बाद वे अपने बड़े भाई के साथ विदेश चले गए।
उन्होने अपने कुश्ती सफ़र की शुरुआत सन् 1952 में सिंगापुर पहुँचने पर की। अपने भाई दारा सिंह की तरह ही वे मजबूत कद-काठी के स्वामी थे। अपने सफ़र के दौरान उन्होने स्काई हाइ ली, जॉन डा सिल्वा तथा जॉर्ज गोरडेंको जैसे विश्व स्तरीय पहलवानो के साथ कुश्ती लड़ी। जब दारा सिंह ने विश्व विजेता का खिताब जीत लिया उसके बाद रंधावा रुस्तम-ए-हिंद बने।
उन्होने पहली फ़िल्म अवारा अब्दुल्ला (1963) की। अधिकतर फ़िल्मों में उन्होने पहलवान या खलनायक की भूमिका निभाई।
उन्होने अभिनेत्री मुमताज़ की बहन मलिका से विवाह किया जिनसे उनकी दो संतान थी, एक पुत्री आलम व एक पुत्र शाद रंधावा जो एक अभिनेता है।
21 अक्टूबर 2013 को उनकी मृत्यु हो गई।
चूक राज्य
चूक राज्य (Chuuk State) प्रशांत महासागर में स्थित संघीकृत राज्य माइक्रोनेशिया नामक देश के चार राज्यों में से एक राज्य है।